چمشانک۔ اَبدالله میر ۔
کتاب : بشکن منی پریاتاں
شائر: مُراد ساھر
گوستگیں روچاں برات گونگیں دلیپ رھیم ءَ منی سر ءَ وتی تاکبند الماس ءِ ششمی تاک روان داتگ اَت واجہ ءِ لک منت کہ پہ واھگی روان ءِ کرتگ اَت من ھم لھتے بہ بوھیں پُل روان دات ۔ الماس ءِ ردانکی ءُ لچھانی ھر دو بھر باز جوان اِتاں منی چم تاکدیم 116ءَ یک سنگتے یے دستونک ءِ سر ءَ کپت دستونک چش اے وڑا اَت ۔
دم نہ برتگ بہ چار ھبر کنگ ءَ
منزل ءَ مارس اِیں سبر کنگ ءَ
دانکہ ھاٹیگ مہ بیت تئی زند ءَ
گوک ءَ آپُس کن ئے نپر کنگ ءَ
کس نہ زانت شومیں دزّ ءَ ھونانی
باریں درکیت اِنت آس ءَ چر کنگ ءَ
نیکے ءِ پت ھرے گوش ئے بوتگ
لُٹ کنر وارت سر ءَ پہ بر کنگ ءَ
جھد ءِ درچک چو گنوک اِنت ھزّام ءَ
شاھاں پد نوکیں کنت تپر کنگ ءَ
شائر۔یھیا چیدگ بلوچ
دستونک من ونت من ءَ ھمے سما بیت کہ پورو اے دستونک من ونتگ پیسرا اناگت یات آتک کہ ناکو مراد ساھر ءِ دو کڑی پورو ھم شکل ءُ ھم رنگ انت چشکہ مراد ساھر ءِ کتاب منی دست ءِ گورا نہ اَت دگہ یک برات گونگیں ھمبلے جاوید بیوس ءَ پازل لبزانکی دیوان ءَ ھمے لچہ مراد ساھر منی لوٹ ءِ پد ءَ ایر کرت۔ بیا کمو ناکو مراد ساھر ءَ دلگوش کن ایں ۔
*دستونک*
گوں گُل ءَ یک ءُ دو ھبر کنگ ءَ
نیست من ءَ مردمے نپر کنگ ءَ
زِرد ءَ ایر نِشت آ دمانے ءَ
اُمرے لوٹ اِیت ئِے نی پہ در کنگءَ
گرانیں وھدانی دیم پہ دیمی ءَ
یک سرے لوٹ اِیت سوجءُ سر کنگءَ
روچ ھسابی اَنت، بیتگ ئے ایرھت
سال ترا گوستگ اَنت پہ بر کنگ ءَ
من گُش ئے چہ کیامت ءَ گوستاں
بے تو رنج ءِ شپ ءِ سھر کنگ ءَ
ھرچی بیت گرمیں تاپگ ءِ واستیگ
سھتے سد بر مر اِیت سبر کنگ ءَ
جانءِ ھاٹی شتگ ءُ سرین چوٹ اِنت
گَٹیں کارانی زند ءِ شر کنگ ءَ
پشت کپ ئے تو چتور اے دھر ءَ
چو وت ءَ پھک کور ءُ کر کنگ ءَ
ساھر، زی اَت کہ تو اِد ءَ آتک ئے
مرچی سر گِپتگ ئے سپر کنگ ءَ
لچہ۔۔ مراد ساھر
تاکدیم 288 کلیات ساھر۔
اے دوئیں. لچھانی تہ ءَ چے گندگ کیت منی نزوریں چماں
گوں گُل ءَ یک ءُ دو ھبر کنگ ءَ
👆🏻مراد ساھر 👇🏻یھیا چیدگ
دم نہ برتگ بہ چار ھبر کنگ ء
، _____________انت
دانکہ ھاٹیگ مہ بیت تئی زند ءَ
چیدگ 👆🏻مراد ساھر 👇🏻
جان ءِ ھاٹی شتگ ءُ سرین چوٹ انت
نیست من ءَ مردمے نپر کنگ ءَ
مراد ساھر👆🏻یھیا چیدگ👇🏻
گوک ءَ اَپس کن ئے نپر کنگ ءَ
سال ترا گوستگ انت پہ بر کنگ ءَ
مراد ساھر👆🏻یھیا چیدگ👇🏻
لٹ کنر وارت سر ءَ پہ بر کنگ ءَ
باز جاگہ گالرد چش کرت ۔
مرچی سر گپتگ ئے سپر کنگ ءَ
مراد ساھر
سھتے سد بر مر ایت سبر کنگ ءَ
مراد ساھر
منزل ءَ ما رس ایں سبر کنگ
یھیا چیدگ بلبلوچ
ھر دوئیں لچہ یک انت. وزن گالریچ گالبند ۔ نی من نزاناں کہ ساھر ءَ زرتگ چہ چیدگ ءَ یاکہ چیدگ ءَ زرتگ چہ ساھر ءَ اے جست ءِ پسو ءَ چیدگ بہ دنت چشکہ ساھر وَ بیران بوتگ بلے آئی کتاب بشکن منی پریاتاں ابدمان انت بلے گمان بیت کہ ساھر ءِ ارواہ پریات کنگ انت کہ اے لچہ منیئگ انت۔۔
*زبان تئی باھوٹاں*